# KALANNIN KAPPELINEUVOSTO

# ESITYSLISTA 1/2021

Aika:Torstai 11.2.2021 klo 18

Paikka: Kalannin seurakuntakoti

**OSALLISTUJAT:**

Päätöksentekijät:

jäsenet: pj Sampo Lipponen

Jukka Korpi

Katriina Laihonen

vpj. Teija Leino

Päivi Virtanen

Ilpo Valtonen

siht. Aino Savolainen kappalainen

Muut kutsuttavat:

Olli Laivo kirkkoneuvoston edustaja

Juhana Markkula kirkkoherra poissa

ASIALISTA:

1. Kokouksen avaus ja alkuhartaus
2. Kokouksen laillisuus
3. Kokouksen päätösvaltaisuuden toteaminen
4. Asialistan hyväksyminen työjärjestykseksi
5. Pöytäkirjan tarkastajien valitseminen
6. Vuoden 2020 toimintakertomus
7. Kappelityöryhmän valitseminen vuosiksi 2021 – 2022
8. Lasten kirkkotila Kalannin kirkkoon
9. Ilmoitusasiat
10. Muutoksenhaku
11. Kokouksen päättäminen

1 §

KOKOUKSEN AVAUS

**Esitys:** Puheenjohtaja avaa kokouksen ja kappalainen pitää alkuhartauden.

**Päätös:** Puheenjohtaja avasi kokouksen ja kappalainen piti alkuhartauden

2 §

KOKOUKSEN LAILLISUUS

Kutsu kappelineuvoston kokoukseen on toimitettava jäsenille viimeistään viisi päivää ennen kokousta. Kutsuun on liitettävä luettelo käsiteltävistä asioista.

Kokouskutsu ja asialista on lähetetty kappelineuvoston jäsenille 5.2.2021

**Esitys:** Kokous todetaan lailliseksi.

**Päätös:** Kokous todettiin lailliseksi.

3 §

KOKOUKSEN PÄÄTÖSVALTAISUUDEN TOTEAMINEN

Seurakunnan toimielin on päätösvaltainen, kun enemmän kuin puolet jäsenistä on saapuvilla.

**Esitys:** Todetaan kokous päätösvaltaiseksi.

**Päätös:** Todettiin kokous päätösvaltaiseksi.

4 §

PÖYTÄKIRJAN TARKASTAJIEN VALITSEMINEN

Kappelineuvoston pöytäkirjan tarkastaa kaksi kokouksen valitsemaa pöytäkirjantarkastajaa tai, jos kokous niin päättää, kappelineuvosto kokouksessaan. Pöytäkirjan tarkastusvuoro tulee aakkosjärjestyksen mukaan.

Pöytäkirja tarkastetaan kokouksen jälkeen ja on yleisesti nähtävänä 12.2.-26.2.2021 kirkkoherranvirastossa.

**Esitys:** Valitaanpöytäkirjan tarkastajiksi Jukka Korpi ja Katriina Laihonen, jotka toimivat tarvittaessa ääntenlaskijoina.

**Päätös:** Valittiin pöytäkirjan tarkastajiksi Jukka Korpi ja Katriina Laihonen. Pöytäkirja tarkastetaan perjantaina 12.2. klo 14 Kalannin seurakuntakodissa ja pidetään nähtävänä 12.2.-26.2.2021 kirkkoherranvirastossa.

5 §

ASIALISTAN HYVÄKSYMINEN TYÖJÄRJESTYKSEKSI

**Esitys:** Kappelineuvosto hyväksyy kokouksen asialistan työjärjestykseksi.

**Päätös:** Hyväksyttiin kokouksen asialista työjärjestykseksi.

6 §

VUODEN 2020 TOIMINTAKERTOMUS

**Esitys:** Laaditaan Kalannin kappelineuvoston vuoden 2020 toimintakertomus.

**Päätös:** Laadittiin Kalannin kappelineuvoston vuoden 2020 toimintakertomus.

Liite nro **1/1/2021**

Ei muutoksenhakuoikeutta.

7 §

KAPPELITYÖRYHMÄN VALITSEMINEN VUOSIKSI 2021 – 2022

Kappelityöryhmän tarkoituksena on koordinoida ja ideoida seurakunnallista toimintaa Kalannin kappeliseurakunnan alueella sekä toimia tiedotuskanavana seurakunnan työmuotojen ja alueellisten toimijoiden kesken.

Kappelityöryhmässä on ollut edustus seuraavista yhdistyksistä: Vakka- Suomen Sotaorvot, Kalannin Sotaveteraanit, Kalannin Martat, Kalannin

kappeliseurakunnan lähetystoimikunta, Maurumaan Rukoushuoneyhdistys ja

Eläkeliiton Kalannin yhdistys. Yhteistyötahot valitsevat edustajansa itse keskuudestaan.

Työryhmän kokouksiin kutsutaan työryhmän jäsenten lisäksi kappelin alueella toimivien Uudenkaupungin seurakunnan työmuotojen työntekijäedustajat.

Kappelineuvosto valitsee työryhmään yhden edustajan jokaisesta kinkeripiiristä. He toimivat myös Meidän Kulman Kirkko -toiminnan yhdyshenkilöinä. Nykyiset kinkeripiirit ovat Pohjoiskulman koulupiiri, Lahden koulupiiri, Sairisten koulupiiri, Hallun koulupiiri, Orivon seutu ja Kirkonkylän

seutu.

**Esitys:** Kappelineuvosto valitsee kappelityöryhmän vuosiksi 2021-2022.

**Päätös:** Kappelineuvosto valitsi kappelityöryhmään vuosiksi 2021- 2022 Merja Airion (Kalannin Martat), Paavo Ellän (Maurumaan rukoushuoneyhdistys) Satu Laivon (Maurumaan rukoushuoneyhdistys ja lähetystoimikunta), Hanna Helin- Luotosen (Pohjoiskulman koulupiiri), Marjo-Riitta Tuomisen (Lahden koulupiiri), Tuula Mattilan (Sairisten koulupiiri), Ilpo Wallinin (Orivon seutu),Mauri Suikin (Kalannin Sotaveteraaniyhdistys), Paula Pöntisen (tiedotus, lähetyssihteeri), Sampo Lipposen (kappelineuvoston pj.), Tauno Tujulan (Hallun koulupiiri) ja Henry Pietilän (Kirkonkylän seutu). Tauno Tujulaa ja Henry Pietilää ei tavoitettu etukäteen, mutta heihin otetaan yhteyttä uudestaan. Jos he ovat halukkaita tulemaan mukaan aikaisempien vuosien tavoin kappelityöryhmään, heidät myös siihen valitaan. Viran puolesta kappelityöryhmään kutsutaan myös Jani Tanner (suntio, tiedotus), Ari Stenman (kanttori), Elise Heinonen (diakoniatyö), Mirka Holvitie, Minna Rautanen ja Katri Suomi-Torni (lapsityö) ja Kalannin kappalaisen viranhaltija.

On muutoksenhakuoikeus.

8 §

LASTEN KIRKKOTILA KALANNIN KIRKKOON

Monissa kirkoissa on lapsille oma kirkkotila, joka on suunniteltu lasten tarpeista käsin. Lasten kirkkotilassa on lapsille mielekästä tekemistä, joka on mietitty tarkasti niin, että se valottaa kristinuskon sisältöä ja sanomaa lapselle ominaisella tavalla. Kalannin kirkossa vuoden 2019 adventtina otettiin käyttöön kastepuu, joka on positiivisella tavalla näkynyt lapsiperheiden osallistumisena jumalanpalveluksiin. Jotta lapsiperheitä voitaisiin huomioida entistä paremmin jumalanpalveluksissa ja heidän osallistumistaan niihin madaltaa, tukea ja kannustaa, Kalannin kirkkoon olisi hyvä saada lapsille oma kirkkotila. Tämä olisi myös investointi tulevaisuutta varten.

Kirkkotila voitaisiin toteuttaa yhdessä kalantilaisten yrittäjien, työntekijöiden ja kalantilaisten vapaaehtoisten kanssa. Kirkkotila ei edellyttäisi Kalannin kirkossa mitään rakenteellisia muutoksia, vaan se voitaisiin koota esimerkiksi asehuoneen viereen ristikäytävän luo. Kirkkotila voitaisiin toteuttaa Kalannin kotikirkkorahaston varoilla. Liitteessä on tarkemmin avattu kirkkotilan ideaa ja sen kustannuksia.

**Esitys:** Kappelineuvosto päättää lasten kirkkotilan toteuttamisesta Kalannin kirkkoon Kalannin kotikirkkorahaston varoilla.

**Päätös:** Kappelineuvosto päätti lasten kirkkotilan toteuttamisesta Kalannin kirkkoon Kotikirkkorahaston varoilla. Kirkkotila päätettiin sijoittaa kirkon etuosaan. Toteuttamisessa on mukana suuri joukko kalantilaisia.

**Liite nro 2/ 1/2021.**

On muutoksenhakuoikeus.

9 §

MUUT MAHDOLLISET ASIAT

Kalannin seurakuntakodissa on tarve tehdä ikkunaremontti: maalata ikkunoita

ja osa vaihtaa. Lisäksi seurakuntakodin Raimo Aarraksen ikkunamaalaus kaipaa valaistusta. Niin ikään Kalannin kirkon hautausmaan uuden ja vanhan alueen välisellä alueella valaistuksessa on puutteita, jotka täytyy korjata.

**Esitys:** Esitetään, että edellä mainittuja asioita aletaan viedä eteenpäin. Ikkunaremontin osalta kysytään eri seuroilta ja yhdistyksiltä heidän halukkuuttansa osallistua remonttiin. Raimo Aarraksen ikkunamaalausasioissa konsultoidaan valaistuksen ammattilaisia sekä hautausmaan valaistuksen osalta tilannetta kartoitetaan. Niin ikään selvitetään, mitä kustannuksia näistä koituu.

**Päätös**: Kappelineuvosto hyväksyi yksimielisesti esityksen ja saattaa esitykset eteenpäin kirkkoneuvoston käsiteltäväksi.

Ei muutoksenhakuoikeutta.

10 §

ILMOITUSASIAT

Kalannin vs. kappalainen loi katsauksen korona-ajan jumalanpalveluselämään ja toimintaan Kalannissa.

11 §

MUUTOKSENHAKU

Muutoksenhaku liitetään pöytäkirjaan.

11 §

KOKOUKSEN PÄÄTTÄMINEN

Puheenjohtaja päätti kokouksen klo 19.45.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

puheenjohtaja sihteeri

Pöytäkirjan tarkastajat:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_